308 
Echinodermer fra Grønland, og af de Arter, som ere fælles for 
Vest-Grdnland og det nordlige Skandinavien, savnes kun Psolus 
phantapus^ Chiridota lævis (pellucida)^ Solaster endeca, Archaster 
tenuispinus og Asterophyton Agassizii paa den spitsbergenske 
Liste. Denne har to grønlandske Arter, der ikke tidligere vare 
kjendte saa langt dsterpaa (Asterias prohlema^) og gronlandica)*, 
disse knytte altsaa den spitsbergenske Fauna nærmere til den 
grønlandske, ligesom de to skandinaviske knytte den til det 
yderste Nord-Europas, og de to for Spitsbergen ejendommelige 
Arter hævde dens relative Selvstændighed. Selvfølgelig have 
slige Opstillinger dog kun midlertidig Gyldighed, indtil fuld¬ 
stændigere Oplysninger foreligge. 
*) A, prohlema forekommer, som jeg andetsteds har havt Lejlighed til 
at bemærke, ogsaa ved Islands Nordkyst (Ofjord). Jeg vil endnu til- 
foje, at da jeg blev noget overrasket ved at træffe Echinus esculentus 
i en Samling fra Spitsbergen, har jeg sogt Oplysning, om det ikke 
var tænkeligt, at Expeditionen kunde have faaet denne Art paa Tilbage¬ 
rejsen ved den norske Kyst; men erholdt til Svar, at der efter Hr. 
V. Heuglins egne Etiketter ikke kunde være nogen som helst Tvivl 
om, at det tilsendte Exemplar samt to andre af samme Art virkelig 
ere fra Spitsbergen. Imidlertid vil jeg ikke tilbageholde den Oplys¬ 
ning, at ifølge velvillig Meddelelse fra Professor Lovén, er den om¬ 
handlede Soborre ikke hjemfort af de svenske Expeditioner til Spits¬ 
bergen. 
0 
